Carly, chiar vei conduce întregul tren?
Toată viața m-a dus în punctul ăsta. Trebuie s-o fac!
Ciudat, dar adevărat,
locomotiva unui tren poate genera suficientă energie
încât să alimenteze un oraș întreg.
Și eu voi stăpâni această putere pentru a-mi împlini destinul.
E timpul pentru Ciudat, dar adevărat!
Știați că sunt mai multe stele pe cer
decât fire de nisip pe tot Pământul?
- Incredibil! - Nu-i așa?
- Sunt Charlie! - Și Carly!
Suntem buni prieteni.
Să-i dăm bătaie!
- Locuim la Chicago. - Cu puțină imaginație...
Până la sfârșitul vremii!
Și foarte multă explorare...
Cât de tare!
Descoperim cât de ciudată poate fi lumea.
- Bună! - Am ajuns!
E incredibil!
CIUDAT, DAR ADEVĂRAT!
Trenurile!
A venit poșta!
Charlie, a venit poșta!
Bună, sunt Charlie. Ea e amica mea, Carly.
A venit! A ajuns în sfârșit!
Știți că suntem în Cercetașii Iscusiți, nu?
- Cercetașii Iscusiți! - Cercetașii Iscusiți!
- Săptămâna viitoare, Carly are... - Săptămâna Carierei.
Săptămâna Carierei e foarte importantă la Cercetașii Iscusiți.
Fiecărui cercetaș i se atribuie o carieră și face echipă
cu un profesionist din domeniu, timp de o săptămână crucială.
Să-l luăm pe Charlie.
Anul trecut, a făcut echipă cu un arboricultor renumit,
pentru a învăța să toaleteze și să îngrijească copacii.
Și acum e membru în consiliul Societății Internaționale a Copacilor.
Săptămâna Carierei îți determină, practic, viitorul.
- Și eu mi-am primit misiunea! - Deschide-o!
- Nu pot, deschide-o tu! - Bine.
Bun. Carly, în Săptămâna Carierei,
vei face echipă, și, prin urmare,
îți vei petrece restul vieții ca...
- ...mecanic de tren! Da! - Ce?
Ce dezastru! Probabil e mâna bunicului meu.
Bunicul tău?
Da, e un legendar mecanic de tren, pe nume Vinchenzo Cambuzo.
Tot încearcă să mă convingă să mă fac și eu unul. Dar nu vreau.
Nu vrei nici măcar să încerci?
Nu, nu vreau să fiu mecanic de tren pentru că așa vrea bunicul meu!
Sar peste Săptămâna Carierei.
Cum? Nimeni nu sare peste Săptămâna Carierei, Carly!
Nu vreau să mă duc și va fi foarte greu să mă convingi.
În regulă, copii, asta înseamnă că azi...
- Nu. - ...aflăm mai multe despre...
Fii serios!
- ...trenuri! - Bine, trenuri!
- Bun, trenurile. - Da, niște ruginituri de metal
care umblă pe șine. Cred că le-am descris corect.
Mulțumim că ne-ați urmărit! Veniți și data viitoare,
să descoperim noi lucruri ciudate, dar adevărate!
Nu am terminat!
Putem învăța multe lucruri interesante despre trenuri.
Cred că știu exact ce te-ar putea interesa.
Trenurile de-a lungul vremii: cum au evoluat ciu-ciu-urile.
- O carte de istorie a trenurilor? - Da, o să-ți placă, Carly,
pentru că istoria trenurilor are peste 2.000 de ani.
A început în Grecia antică.
Pe atunci, oamenii trebuiau să transporte cumva corăbii pe uscat.
Așa că le-au pus deasupra unor platforme cu roți,
pe care le trăgeau prin șanțuri săpate în piatră.
Platformele mergeau pe șine. Și a funcționat!
Grecii descoperiseră ceva important și, pe parcursul a mii de ani,
oamenii au tot îmbunătățit platformele și șinele lor.
În anii 1500, germanii foloseau vagonete de lemn, trase pe șine de lemn,
pentru transportul cărbunilor și proviziilor din mine.
Ciudat, dar adevărat, ele au inspirat
montagne russe-urile moderne.
Dar cea mai mare inovație a venit 200 de ani mai târziu.
În 1803, un inginer britanic pe nume Richard Trevithick
a pus un motor cu aburi la un vagon și l-a făcut să meargă singur.
Inventase locomotiva cu aburi
și trenurile și-au făcut în mod oficial apariția în lume.
Ura!
Stai puțin! Vezi aici?
- Da. - Uite!
El e Richard Trevithick. Vreau să fiu ca el!
- De ce? - A inventat ceva care a schimbat lumea.
Cum ar fi să ai așa un impact asupra istoriei?
Richard Trevithick a inventat locomotiva cu aburi.
După aceea, nimic n-a mai fost la fel.
Spre exemplu, ciudat, dar adevărat, înainte de trenuri,
lumea nu prea mergea în vacanță.
Călătoriile durau foarte mult.
Dragă prietenă, vino la plajă să facem baie!
Dragă prietenă, îmi înham calul la trăsură și vin!
În opt luni.
Dar, după apariția trenurilor, călătoriile au devenit mult mai rapide.
Oamenii puteau merge în vacanță în locuri precum New York,
Florida, Atlantic City sau San Francisco.
- Bună! - Bună!
Iar la începutul secolului XX, lumea călătorea
prin toată țara. Și nu a fost singura problemă
rezolvată de trenuri.
Ciudat, dar adevărat, înainte de trenuri nu existau fusuri orare oficiale.
Fiecare oraș avea ora lui locală
și programele nu prea se suprapuneau.
Hei, e 14:30, e ora la care trec eu!
Ce vorbești? E 14:45, ora la care trec eu!
- Nu! - E rândul meu!
Ba al meu!
Era mare încurcătură.
Pentru a rezolva problema, companiile feroviare au împărțit țara
în patru fusuri orare principale, la diferență de câte o oră.
Acum, toți conductorii foloseau același timp
și aveau același orar.
Au funcționat așa bine, încât Congresul le-a adoptat
ca fusuri orare oficiale ale SUA. Dar impactul trenurilor nu s-a oprit aici.
Spre sfârșitul sec XIX, căile ferate se întindeau prin toată țara.
Acum, producătorii își puteau vinde marfa
departe de fabricile lor.
Acum vând astea doar la Chicago,
dar dacă pun câteva pe trenul tău ciu-ciu,
le duci la New York și le vinzi acolo?
Cu plăcere!
Grozav!
Transportul era ieftin și rapid,
ceea ce a alimentat revoluția industrială în SUA.
Oamenii au început să inventeze noi produse și să le vândă în toată țara.
Becurile, lifturile, camerele de filmat, chiar și frigiderele,
toate au fost inventate în perioada asta și expediate folosind trenurile.
Și iată: vacanțe, fusuri orare unanim acceptate,
o revoluție industrială și toate s-au întâmplat
pentru că Richard Trevithick a inventat locomotiva cu aburi.
Deci te faci mecanic de tren!
- Nu chiar. - De ce?
Păi... Trenurile au schimbat deja lumea acum sute de ani. Treaba e făcută.
Trenurile au fost urmate de mașini, apoi de avioane și chiar navete spațiale.
Mai sunt importante trenurile?
Da, sigur că sunt!
Trenurile sunt principalul mijloc de transport de mărfuri din SUA.
Circa 40% din toate transporturile de mărfuri se fac cu trenul.
Și oamenii folosesc trenul pentru a se deplasa.
Ciudat, dar adevărat, dacă însumezi toți kilometrii parcurși de oameni
cu trenul în 2016...
ajungi la o distanță de circa 63 de miliarde de kilometri,
de 209 ori distanța dus-întors dintre Pământ și Soare.
63.000.000.000 D X 209
Bine, poate m-am pripit când am zis ce-am zis.
- Deci te duci la Săptămâna Carierei! - Poate.
Charlie, cred că vreau întâi să câștig puțină experiență.
Vreau să știu cum e să lucrezi pe tren.
Deci un fel de Zi a Carierei înainte de Săptămâna Carierei?
- Da. - Îmi place ideea!
Unde să mergem?
Nu știu, poate...
- Cine e? - Bunicul meu, pot să răspund?
Da, sigur, răspunde. E Vinchenzo Cambuzo!
Bună, bunicule!
Carly, nepoată, am auzit că vei face echipă
cu un mecanic de tren în Săptămâna Carierei.
Ți-am aranjat o excursie la Steamtown, în Pennsylvania.
Am niște prieteni acolo care se vor ocupa de tine
și te vor învăța tot ce trebuie să știi despre trenuri, bine?
Bunicule, e perfect! Mulțumesc.
Sunt așa mândru că intri și tu în afacerea familiei!
- Te iubesc, da? - Și eu te iubesc.
Bun, Charlie, mergem în Pennsylvania,
să vedem niște trenuri cu aburi.
Perfect! Vom beneficia de „pachetul Cambuzo”.
Ne vedem acolo!
Mergem la Scranton, în Pennsylvania, să vedem niște trenuri adevărate.
Ciudat, dar adevărat, roata modernă de bâlci a fost inventată în Pennsylvania.
Și guma de mestecat.
- Iată, am ajuns! - Steamtown, la Scranton, Pennsylvania.
În SUA, dacă vrei...
SITUL DE PATRIMONIU STEAMTOWN
...să înveți despre trenuri, aici vii.
Să-i dăm bătaie!
Steamtown are de toate. Locomotive adevărate,
un atelier unde trenurile sunt întreținute și reparate
și un muzeu grozav de istorie feroviară.
FEROVIAR
Hai!
Uite aici!
Sunt cel puțin șase vagoane de serviciu aici!
- Charlie, nu cred că asta sunt. - Unul e, nu-i așa?
- Sincer, nu știu. - E o chestie
pe care trebuie s-o înțelegem: componentele trenului.
Să le examinăm mai îndeaproape!
Vă prezentăm un minunat tren standard!
Are câteva componente principale.
Întâi, avem locomotiva, care stă în fața trenului.
În locomotivă se află motorul, ce asigură forța de tracțiune a trenului.
Apoi avem vagoanele de pasageri, unde stau oamenii.
După ele, am putea avea câteva vagoane de marfă.
Și, la coada trenului, avem vagonul de serviciu.
În aceste vagoane stătea personalul trenurilor.
Aici se odihneau sau lucrau.
Dar recent, acestea au fost înlocuite cu o cutiuță numită DCT,
Dispozitiv de Capăt al Trenului.
E un computer foarte sofisticat, care monitorizează toate frânele
și sistemele mecanice ale trenului.
Deci astea sunt componentele unui tren: locomotiva, vagoanele de pasageri,
vagoanele de marfă și vagonul de serviciu sau DCT.
Mai întâi, mergem la atelierul mecanic și ne întâlnim cu Bruce Mowbray.
E conductor și întreține și trenurile.
BRUCE MOWBRAY CONDUCTOR
Ciudățenia lui adevărată favorită e
că cel mai lung traseu feroviar din lume merge din Portugalia în Vietnam
și are lungimea de 16.900 km.
- Ce faceți aici? - Reparăm trenuri.
Facem reparații majore și restaurări complete.
- Uimitor! - Trebuie să-ți spun ceva. Scuze, Carly!
Suntem în compania unei fețe regale a trenurilor.
Carly e nepoata lui Vinchenzo Cambuzo.
- Acel Vinchenzo Cambuzo? - Da.
- Sunt onorat! - El însuși.
Dar Carly e puțin... Nu știe dacă-i plac trenurile.
Stai să vezi ce facem noi cu trenurile!
Poate te vei răzgândi.
- Perfect! - Bine.
Ce fac băieții din spate?
Se pregătesc să inspecteze roțile vagonului de pasageri.
Dacă descoperă că sunt uzate, vor schimba întregul set de roți.
E foarte important ca roțile trenului să fie în stare foarte bună.
Mecanicii le inspectează regulat, pentru a vedea dacă trebuie reparate.
Ce văd aici se numește „uzură de rulare”.
Când trenul a frânat, roțile s-au încins așa tare, încât metalul s-a topit
și, când saboții de frână s-au frecat de ele, au pătat
metalul de la suprafață.
În continuare, vom pune roțile la strung, pentru a strunji acest defect.
E o experiență senzorială completă. Simt pământul de sub noi
cum tremură din cauza intensității acestei operațiuni.
Vedeți fumul acela? E de la metalul care s-a încins și miroase... groaznic.
Mike Oprisko folosește strungul...
MIKE OPRISKO MECANIC
...pentru a netezi defectele uriașei roți.
Are un profil nou, e ca o roată nou-nouță.
- Arată grozav. - Îmi trebuie ochelari de soare.
În continuare, Bruce ne arată alt proces, cum se scoate o roată de pe osie.
Ce zgomot a scos!
A ieșit!
15 TONE
Roata e așa grea, încât au nevoie de o macara ca s-o mute.
Ce greutate are roata?
Circa 340 kg.
Manevrăm macaraua cu ajutorul acestei telecomenzi.
- Foarte tare! - Așa e.
- Pot să încerc și eu? - Sigur.
Bine, mă descurc!
Carly se distrează lucrând în atelier sub supravegherea atentă a lui Mike.
N-ar putea face așa ceva fără un expert.
Da, frumos!
Aici îi este stimulată curiozitatea legată de cum sunt create lucrurile.
Tocmai am mutat 340 kg,
dintr-o parte în alta a atelierului, cu un deget.
Acum, că am operat mașini grele, începe să-mi placă.
Și abia aștept etapa următoare!
- Asta e locomotiva cu abur tăiată! - Bunicul vorbește mereu despre ea,
dar n-am văzut-o niciodată.
Este o locomotivă în mărime naturală, tăiată în două, ca să se vadă piesele.
S-o vedem, haideți!
Iată ce trebuie să știți când vă uitați la ea.
Părțile galbene sunt cu foc.
FOCAR
Părțile albastre sunt cele cu apă.
Și cele albe sunt cele pe unde circulă aburul.
Prima piesă de aici se numește „focar”.
Fochistul ia cărbune cu lopata și îl aruncă în focar,
unde alimentează un foc intens.
Acesta generează foarte multă căldură, care este transmisă către cazanul de abur.
Da, căldura circulă prin aceste țevi...
CAZAN DE ABUR
...care sunt înconjurate de apă, încălzind apa.
Apa fierbe și generează aburi, care trec prin domul de abur
- ...și ajung la supapă. - Aburul merge
până la supapă, unde avem un piston.
Aburul acționează pistonul, generând multă energie.
Aceasta este convertită în mișcare de rotație.
Termen interesant: „mișcare de rotație”. Înseamnă mișcare în cerc.
- Aburul face roțile să se învârtă. - Trenul acesta e propulsat de abur.
- Ciudat, dar adevărat! - Trenurile!
A sosit momentul mult așteptat.
Vizităm trenul cu aburi și-l cunoaștem pe mecanicul Chris LaBar.
CHRIS LABAR MECANIC DE TREN
Ciudățenia lui adevărată preferată
e că maidanezii din Moscova se plimbă adesea cu metroul.
Se urcă și coboară la aceleași stații.
Chris, e cald, e zgomot, ies aburi de peste tot, ce se întâmplă?
Sunetul acesta e de la pompa de aer, care pompează aer
în camera de fum.
Acesta va fi folosit apoi la frânare.
Pompa se va opri în câteva minute, când se umple camera.
- Să conducem un tren! - Să-l conducem!
Acum Bruce va verifica frânele.
Și suntem gata de drum!
Sunt super încântată! Nu credeam că voi fi așa!
Și am pornit!
UZINA DE LOCOMOTIVE BALDWIN
Trenul a pornit!
Am dat trenul înapoi până pe o placă turnantă,
care rotește întregul tren și îl pune pe alte șine.
Doi oameni sunt responsabili de tren acum.
Chris, mecanicul de tren, și Bruce, conductorul.
Mecanicul este responsabil de toate manetele și butoanele de aici,
iar Bruce, conductorul, e responsabil pentru tot trenul.
Când intră și iese din depou, cum e întors pe placa turnantă...
Acum suntem perfect aliniați cu linia 12,
deci suntem gata să pornim la drum.
Toată lumea în vagoane!
Există trei tipuri de fluiere de tren.
Un fluier înseamnă că frânăm, două, că mergem înainte
și trei fluiere, că mergem cu spatele.
Iată altă slujbă tare, cea de fochist.
E slujba lui Johnny. El alimentează focul locomotivei,
care o ține în mișcare.
Iată ce face: ia lopata, ia cu ea niște cărbune...
calcă pedala aia, deschide ușile focarului și aruncă înăuntru cărbunii.
Focul astfel alimentat încălzește apa din locomotivă,
ceea ce generează aburi, care propulsează întregul tren. Nu, Carly?
Așa e! Trenul cu aburi merge cu aburi,
dar mai există multe feluri de trenuri.
Să le examinăm mai îndeaproape!
Locomotiva cu aburi a fost folosită mult,
LOCOMOTIVA CU ABURI
dar era foarte poluantă și foarte costisitor de întreținut,
așa că inginerii au creat noi tipuri de locomotive care să le ia locul.
Ca locomotivele diesel.
Acestea au motoare mari care merg cu motorină,
alimentând un generator electric, care învârte roțile.
Sunt mult mai ieftin de operat și reparat decât cele cu aburi.
S-au construit și trenuri electrice, fără motor clasic.
Curentul vine de la stații de alimentare aflate la distanță
și este transmis către un motor electric prin liniile de tensiune
sau printr-o șina electrificată.
Locomotivele diesel și electrice sunt cel mai des întâlnite azi.
- A fost uimitor! - Chris, mulțumesc mult de tot!
- A fost mai frumos decât îmi imaginam. - Și eu. Mersi c-ați venit.
Carly, ce părere ai acum?
M-am distrat excelent azi.
A fost nemaipomenit să conduc trenul cu Chris.
Așa că am un anunț de făcut.
Vreau să însoțesc un mecanic de tren în Săptămâna Carierei.
Bunicul tău va fi mândru de tine!
- Știu. - Abia aștept să-i spun!
- Și eu. - Trebuie să ne întoarcem la sediu,
ca să dăm vestea, dar ne vedem curând!
Super. Ne vedem acolo!
A fost cât pe ce, Carly!
Mă bucur că ai hotărât să participi.
Îți dai seama ce-ar fi zis ceilalți cercetași
dacă nu mergeai la Săptămâna Carierei? Nu se face așa ceva.
Absolut, dar nu de aceea particip.
Participi pentru că vrea bunicul tău.
Nu chiar. Particip la Săptămâna Carierei pentru că așa vreau eu.
Pe bune?
Spre finalul excursiei la Steamtown, am început să cred
că e momentul perfect în istoria trenurilor pentru cineva ca mine.
Gândește-te!
De la platformele din Grecia antică
la locomotivele cu aburi, cele electrice și cele diesel, inginerii au schimbat
și au îmbunătățit trenurile vreme de mii de ani.
De ce s-ar opri acum? Ai văzut trenurile din Steamtown,
parcă toate stau și așteaptă pe cineva ca mine!
Un inginer inovator și inventiv care să le ducă în viitor.
Fii atent!
- Uite aici! - Ce e asta?
O machetă de tren cu levitație magnetică, un tren maglev.
Am pus benzi magnetice aici și aici, așa că trenul „plutește”.
Sunt doar câteva în întreaga lume, dar maglevul este trenul viitorului.
Trenurile cu levitație magnetică sunt extrem de rapide,
nu au roți și nici nu ating șinele.
În schimb, levitează deasupra unor șiruri de magneți de mare putere.
Tare, nu-i așa?
În plus, sunt extrem de sigure.
Cu cât un tren maglev se apleacă pe o parte,
cu atât mai tare îl atrage forța magnetică și-l pune la loc pe șină.
Aceste trenuri merg mai lin, mai rapid și mai sigur
decât orice alt tren din SUA.
Dar costă foarte mult să le construiești și de aceea sunt doar câteva în lume.
E o problemă pe care o poate rezolva un mecanic de tren foarte isteț!
Și cred că știu unul.
Dar haide, începe Săptămâna Carierei!
Bun, copii, se pare că avem un proiect nou.
Mulțumim că ne-ați urmărit!
Veniți și data viitoare, să descoperim noi lucruri ciudate...
- Dar adevărate! - Pe curând!
- Hai! - Da!
CIUDAT, DAR ADEVĂRAT!
Bună seara! Avem o știre importantă de la Chicago.
Trenul Maglev Super Rapid inventat la Sediu SA
și-a încheiat azi voiajul inaugural în jurul lumii.
Trenul Maglev Super Rapid a fost inventat de geniala ingineră Carly,
din celebra familie de mecanici Cambuzo.
Și putem afirma cu certitudine că a schimbat într-adevăr lumea.
Subtitrarea: Vasile Dimitriu